Skoksyfers oor gemeenskapskolleges bekendNaledi Pandor. Foto: Flickr/GovernmentZA Skokkende inligting oor die slaagsyfers by gemeenskapskolleges vir onderwys en opleiding is in die parlement bekend gemaak. Naledi Pandor, minister van hoër onderwys en opleiding, het gereageer op ŉ skriftelike vraag hieroor deur die DA-LP Andricus van der Westhuizen. Gemeenskapskolleges verskaf basiese geletterdheidsvaardighede aan volwassenes, en volgens die aankondiging deur Pandor is die nasionale slaagsyfer in dié sektor, waarop miljarde rand se belastingbetalersgeld bestee word, slegs 38%. Die slaagsyfer wissel van provinsie tot provinsie, met die Wes-Kaap se slaagsyfer die hoogste en Limpopo sŉ die laagste. Die Wes-Kaap het ŉ slaagsyfer van 45% behaal, gevolg deur die Oos-Kaap in ŉ verrassende tweede plek met 44%, die Vrystaat met 43,3%, KwaZulu-Natal met 41,9%, Mpumalanga met 39,2%, Gauteng met 38,9%, Noordwes met 35,8%, die Noord-Kaap met 30,8% en Limpopo loshande laaste met 22,4%. Dit beteken bykans twee derdes van volwassenes wie se geletterdheidsklasse deur die staat gesubsidieer word, druip en die geld bereik nie sy doelwit nie.